Mamba ontwrig watertoevoer in Zimbabwe - Maroela Media
Mamba ontwrig watertoevoer in Zimbabwe
Argieffoto van 'n swartmamba (Foto: Manica Post)
'n Dodelike swartmamba verhinder tegnici wat werk by 'n nuwe wateropgaartenk in Zimbabwe wil afhandel.
Ingenieurs en elektrisiëns probeer elektriese meters by die watertenks bo Mutare installeer, het die staatsbeheerde koerant Manica Post, Vrydag berig. "Ingenieurs het gesê 'n swartmamba het hulle verlede week aangeval," lui die berig. Die tegnici probeer die kragnetwerk by die watertenks opgradeer vir die nuwe elektriese meters.
Geen beserings is tot dusver aangemeld nie.
Die watertenks sal water aan die nuwe 10 miljoen liter groot opgaartenk verskaf vir meer as 5 000 gesinne in Chikanga.
Die opgaartenk moet van volgende week af die water verskaf indien die ingenieurs hul werk kan afhandel.
Die swartmamba is een van Zimbabwe se giftigste slange. Willard Manungo, 'n beampte in die ministerie van finansies, het die tegnici gemaan om die slang te vang of natuurbewaarders te versoek om dit weg te jaag.